stanford-oval/wikipedia huggingface dataset:
Barings Bank

Barings Bank oli brittiläinen pankki. Sen perusti Francis Baring vuonna 1762, ja se oli Ison-Britannian vanhin liikepankki. Pankkia johti sittemmin Baringin suku.
Barings Bank selviytyi apupaketilla Baringin pulana tunnetusta vuosien 1890–1891 talouskriisistä. Nick Leesonin johdannaiskaupat Singaporen ja Japanin pörssien välillä tuottivat Barings Bankille suuret tappiot 1990-luvulla. Pankki ei selviytynyt tappioistaan vaan hakeutui konkurssiin 27. helmikuuta 1995. ING osti Barings Bankin yhdellä punnalla. Leeson tuomittiin kuuden ja puolen vuoden vankeuteen toiminnastaan. Vaikka Crédit Lyonnais teki hieman myöhemmin huomattavasti suurempia tappioita, Barings Bankin kaatumisesta tuli tunnetumpi tapaus.
Barings Bankin kaatumiseen johtaneesta toiminnasta on tehty elokuva Pörssipeluri (1999).
Terhi 10

Terhi 10 (1969–1977) on 10-hevosvoimainen yksisuksinen kaksitelainen kaksitahtinen (Husqvarna 150 cc tai Valmet 160 cc) moottorikelkka, joka on ikänsä ja pienen valmistusmäärän takia harvinainen. Sitä valmistettiin kaikkiaan 100 kelkkaa. Terhi-moottorikelkan suunnittelutyö annettiin 1969 Oulun yliopistolle, jossa valmistettiin prototyyppi. Valmistus tapahtui Valmetin Jyskän tehtaalla vuosina 1972–1974 ja Velsan tehtaalla 1974–1977. Myynti ja markkinointi oli annettu  Korpivaara Oy:lle.
Aiheesta muualla

Moottorikelkkamuseon Terhi 10 kelkat (Arkistoitu – Internet Archive).
Youtube: Tekniikkakatsaus Terhi 10.
Jane's Defence Weekly

Jane's Defence Weekly on viikkojulkaisu, joka raportoi sotilas- ja yrityssuhteista päätoimittajanaan Peter Felstead. Se on yksi lukuisista sotilas-aiheisista julkaisuista, jotka on nimetty John F. T. Jane mukaan. Jane oli englantilainen, joka ensimmäisenä julkaisi teoksen All the World's Fighting Ships vuonna 1898. Julkaisu on Jane´s Information Groupin yksikkö, jonka omistaa IHS.
Aiheesta muualla

virallinen kotisivu (Arkistoitu – Internet Archive)
Jane's Information Group kotisivu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Lauri Joona

| Lauri Joona> Henkilötiedot |
| --- | --- |
Syntynyt: 7. joulukuuta 1996 (ikä 28)
Kansalaisuus:   Suomi
WRC-ura
Aktiivivuodet:  2019–
Nykyinen talli:  TGS Motorsport
Kilpailuja:  21
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  1
Lauri Joona (s. 7. joulukuuta 1996) on suomalainen ralliautoilija.
Ura

Joona ajoi Junior WRC -debyyttinsä Ruotsin rallissa 2020.
Joona voitti WRC3-luokan mestaruuden vuonna 2022. Kauden päättäneessä Katalonian rallissa hän onnistui täpärästi viemään voiton Tšekin Jan Černýlta. Černýn saaman aikasakon myötä Joona siirtyi 7,5 sekunnin erolla johtoon ja voitti lopulta kilpailun yhdeksän sekunnin erolla. Sarjan toiseksi tuli Sami Pajari ja Černýn sijoitus oli sarjan kolmas ja osakilpailun toinen.
WRC3-mestaruuden myötä Joona siirtyi luokkaa ylemmäksi ja ajoi kaudella 2023 WRC2-sarjassa Škoda Fabia Rally2 Evo -autolla. Kaudella 2023 Joona ja Tuukka Shemeikka kilpailivat MM-sarjan lisäksi rallin SM-sarjan kilpailuissa. Heinäkuussa 2023 Joona ja Janni Hussi osallistuivat rallin EM-sarjan Ruotsin ja Rooman kilpailuihin. Lokakuussa 2023 Joona ja Hussi ilmoittivat, että he aikovat kilpailla yhdessä WRC2-sarjassa kaudella 2024. Samassa kuussa heidän aikomuksenaan oli osallistua Keski-Euroopan ralliin. Joona loukkasi selkänsä testeissä tapahtuneessa ulosajossa, jonka seurauksena heidän osallistumisensa peruuntui.
Kaudella 2023 Joona sijoittui SM-sarjassa kolmanneksi.
Kaudella 2024 Joona ajaa TGS Motorsport -tallissa WRC2-sarjassa. Joona ja kartanlukija Hussi ajoivat kauden ensimmäisen kilpailunsa helmikuussa Tunturirallissa. MM-sarjan ensimmäisessä kilpailussa Ruotsin rallissa kaksikko sijoittui WRC2-luokassa kuudensiksi.
Portugalin rallissa 2024 Joona ja Hussi sijoittuivat WRC2-luokassa kolmanneksi. Joona on aiemmin voittanut WRC3-luokassa, mutta sijoitus oli ensimmäinen palkintopallisijoitus WRC2-luokassa. Suomen MM-rallin jälkeen Hussi lopetti Joonan kartalukijana. Joonan uusi kartanlukija on Ville Mannisenmäki Kreikan osakilpailusta lähtien.
Kaudella 2025 Joona ajaa täyden kauden WRC2-sarjassa. Autosta vastaa MS Munaretto ja kartanlukijana toimii Samu Vaaleri.
Tanskan hallitsija

| Tanskan kuningas |
| --- | --- |
 Danmarks Konge
 
 
 Nykyinen Frederik X 14. tammikuuta 2024 lähtien
Puhuttelu:  Teidän majesteettinne
Virka-asunto:  Amalienborgin linna
Perustettu:   935
Ensimmäinen:  Gorm Vanha
Kotisivut:  The Danish Monarchy
Tanska on kuningaskunta, jonka nykyinen hallitsija on Frederik X. Tanskan hallitsijoilla ei käytännössä juurikaan ole poliittista valtaa.
Yleistä

Tanskan kuningaskunta on nykyisistä Euroopan kuningaskunnista vanhin ja Oldenburgin hallitsijasuku on myös vanhin edelleen vallassa oleva hallitsijasuku Euroopassa.
Suvun ensimmäinen kuningas oli vuonna 1448 valtaan tullut Kristian I, joka oli myös Norjan ja Ruotsin kuningas. Oldenburgin hallitsijasuku hallitsee edelleen Tanskassa ja Norjassa, mutta Ruotsissa suvun valtakausi loppui jo vuonna 1522.
Oldenburgin suvun alkuperäinen päähaara sammui vuonna 1863, kun kuningas Fredrik VII kuoli lapsettomana. Valtaistuimelle nousi Kristian IX suvun nuoremmasta sukuhaarasta Glücksburgin suvusta, joka polveutuu Tanskan kuninkaasta Kristian III:sta (hallitsi 1534–1559).
Tanskan nykyinen kuningas Frederik X nousi valtaistuimelle äitinsä Margareeta II:n luovuttua vallasta 2024. Tanskan alkuperäinen kruununperimysjärjestys mahdollisti kruunun perimisen vain miehille, mutta koska Fredrik IX:lle syntyi vain tyttäriä, muutettiin kruununperimyslakia vuonna 1953 siten, että hallitsijan tytär saattoi periä kruunun poikien puuttuessa. Vuonna 2009 lakia muutettiin uudelleen siten, että hallitsijan vanhin lapsi perii kruunun automaattisesti sukupuolestaan riippumatta.
Eljas Sukselainen

Eljas Sukselainen (s. 1942) on suomalainen talousvaikuttaja.
Sukselainen kuului SKOP:n johtokuntaan ja vastasi vuosina 1977–1989 sen yrityspankkitoiminnasta, yritysluotoista sekä kansainvälisistä toiminnoista. Hänet erotettiin tehtävistään pankissa. Sukselainen toimi yrittäjänä Karjalan Sähkö Oy:ssa, joka kaatui 1990-luvun alun lamassa. Myöhemmin hän työskenteli liikkeenjohdon konsulttina sekä osallistui muiden muassa Finnidan ja Afrikan kehityspankin hankkeisiin.
Sukselaisen isä oli V. J. Sukselainen. Sukselaista syytettiin kiristyksestä vuonna 1986 tehdystä Labsystemsin oston neuvottelemisesta SKOP:lle. Hän sai vapauttavan tuomion käräjäoikeudessa vuonna 1996 eikä päätöksestä valitettu hovioikeuteen vaan käräjäoikeuden ratkaisu jäi voimaan.
Kai Vaine esitti Eljas Sukselaista televisiosarjassa Rosvopankki.
Waltti

Waltti-järjestelmän logo
Waltti on julkisomisteisen, voittoa tavoittelemattoman TVV Lippu- ja maksujärjestelmä Oy:n (LMJ:n) julkisen liikenteen matkalippujärjestelmä. LMJ:n omistaa 20 suomalaista kaupunkiseutua ja Helsingin seudun liikenne -kuntayhtymä. Waltin tarkoitus on helpottaa Suomessa matkustamista yhdistämällä maan joukkoliikenne saman matkalippujärjestelmän alle. Kaikkialla Waltin toimialueella käyvät samat henkilökohtaiset matkakortit ja lippujen hinnoittelu perustuu samanlaiseen vyöhykejärjestelmään. Tällä hetkellä Waltti-kortti käy 16 kaupunkiseudun ja kahden ELY-keskuksen järjestämässä joukkoliikenteessä.  Tarkoituksena on kuitenkin, että tulevaisuudessa se toimisi valtakunnallisesti myös mm. VR:n ja Matkahuollon liikenteessä ja muussa liikenteessä kuin linja-autoliikenteessä. Ensimmäisenä Waltti otettiin käyttöön Joensuun seudun joukkoliikenteessä tammikuussa 2015.
Toiminta-alueet

Keväällä 2020 Walttia pystyi käyttämään seuraavissa joukkoliikennejärjestelmissä:
| --- | --- |
 Hämeenlinnan seudun joukkoliikenne  Joensuun seudun joukkoliikenne (JoJo)  Jyväskylän seudun joukkoliikenne (Linkki)  Kajaanin seudun joukkoliikenne  Kotkan seudun joukkoliikenne  Kouvolan kaupungin joukkoliikenne (Koutsi)  Kuopion seudun joukkoliikenne (Vilkku)  Mikkelin paikallisliikenne  Lahden seudun liikenne (LSL) :  Lappeenrannan seudun joukkoliikenne (Jouko)  Oulun seudun liikenne (OSL)  Pohjois-Pohjanmaan ELY-keskuksen ostama liikenne  Pohjois-Savon ELY-keskuksen ostama liikenne  Porin joukkoliikenne (PJL)  Raaseporin paikallisliikenne (Bosse)  Rovaniemen joukkoliikenne (Linkkari)  Salon joukkoliikenne  Vaasan joukkoliikenne 
Lisäksi seuraavat joukkoliikennejärjestelmät kuuluvat Waltti-järjestelmän omistajiin, mutteivät sen toiminta-alueeseen:
Helsingin seudun liikenne (HSL)
Tampereen seudun joukkoliikenne (Nysse)
Turun seudun joukkoliikenne (Föli)
Kritiikki

Waltti-järjestelmä on saanut kritiikkiä varsinkin sen käyttöönoton alkuvaiheessa. Järjestelmää on mm. kritisoitu sekavuudesta, koska se ei ole käynyt kaikkiin linja-autoihin edes samalla kaupunkiseudulla. Lisäksi kortin käyttöönotto on johtanut tilanteeseen, jossa ELY-keskusten ostamien kaukoliikenteen linjojen aikataulut ovat kadonneet Matkahuollon aikataulujärjestelmästä hankaloittaen aikataulutietojen saamista. Syynä tähän on se, etteivät Waltti tai ELY-keskukset maksa palvelusta Matkahuollolle, joka on yksityisten linja-autoyritysten omistama. Matkahuolto on myös tehnyt Kilpailu- ja kuluttajavirastolle toimenpidepyynnön Waltti-järjestelmästä pyytäen virastoa arvioimaan, rikkooko Waltti kilpailulakia, koska koko Pohjois-Savon ELY-keskus kieltää muiden kuin Waltti-järjestelmän lippujen myynnin ostamilleen vuoroille.
Toisaalta myös Helsingin seudun liikennettä (HSL:ää) on arvosteltu siitä, että se kieltäytyy liittymästä Waltti-järjestelmään, vaikka se on yksi järjestelmän omistajista ja maan suurimman kaupunkiseudun joukkoliikennejärjestelmän ylläpitäjä.
Hasan Şaş

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Hasan Gökhan Şaş
Syntymäaika: 1. elokuuta 1976 (ikä 48)
Syntymäpaikka: Karataş, Turkki
Pelipaikka: oikea keskikenttäpelaaja
Pituus: 177 senttimetriä
Seurat
| Vuodet | Seura | O | (M) |
| 1993–1995 | Adana Demirspor | 4 | (0) |
| 1995–1998 | Ankaragücü | 80 | (9) |
| 1998–2009 | Galatasaray | 234 | (28) |
| Yhteensä | Yhteensä | 318 | (37) |
Maajoukkue
| 1998–2006 | Turkki | 40 | (2) |
Valmennusura
2011–2013: Galatasaray (apuvalmentaja)
 Seurajoukkueuran tilastot kattavat vain kansalliset sarjat, päivitetty 26. maaliskuuta 2016.  Maajoukkueuran tilastot päivitetty 26. maaliskuuta 2016.
Hasan Gökhan Şaş (s. 1. elokuuta 1976 Karataş) on turkkilainen uransa päättänyt jalkapalloilija. Pelipaikaltaan molempijalkainen Şaş oli oikea keskikenttäpelaaja.
Şaş aloitti uransa Turkin Superliigan Adana Demirsporissa, jossa hän pelasi kaudella 1994–1995 neljä ottelua. Vuodet 1995–1998 hän edusti saman sarjan Ankaragücüä, pelaten 80 ottelua, joissa syntyi yhdeksän osumaa. Vuonna 1998 Şaş siirtyi Superliigan Galatasarayhyn, jossa hän voitti muun muassa viisi Turkin mestaruutta ja UEFA Cupin sekä UEFA Super Cupin vuonna 2000. Kaudella 1998–1999 hän debytoi seuran paidassa myös Mestarien liigassa. Yhteensä Şaş pelasi Galatasarayn paidassa 234 Turkin Superliigan ottelua viimeistellen niissä 28 maalia. Şaş lopetti uransa Galatasarayn paidassa vuonna 2009.
Şaş kuului Turkin jalkapallomaajoukkueeseen vuodet 1998–2006. Vuonna 2002 hän oli mukana voittamassa pronssia MM-kilpailuista. Şaş pelasi turnauksessa kuudessa ottelussa onnistuen maalinteossa Brasiliaa ja Kiinaa vastaan. Hänet äänestettiin myös turnauksen tähdistöjoukkueeseen. MM-turnauksen maalit jäivät Şaşin ainoiksi maaleiksi hänen 40 ottelua kestäneellä maajoukkueurallaan.
Uransa jälkeen Şaş on toiminut TV-kommentaattorina. Vuodet 2011–2013 hän toimi myös pitkäaikaisen seuransa Galatasarayn apuvalmentajana.
Saavutukset

Seurajoukkuetasolla
Turkin Superliiga: 1998–1999, 1999–2000, 2001–2002, 2005–2006, 2007–2008
Turkin cup: 1998–1999, 1999–2000, 2004–2005
Turkin supercup: 2008
UEFA Cup: 2000
UEFA Super Cup: 2000
Maajoukkuetasolla
MM-kilpailut: pronssia (2002)
Henkilökohtainen
Vuoden 2002 MM-kilpailuiden tähdistöjoukkue
Center (makeinen)

Halkaistu Center-makeinen.
Center on ruotsalaisen Cloettan valmistama suklaamakeinen. Centerin ensimmäinen makeistyyppi, suklaanappirulla, tuotiin markkinoille vuonna 1941. Sen alkuperäinen versio sisältää maitosuklaata pehmeällä ja kermaisella karamellitäytteellä.
Vuonna 2009 alkuperäinen Center uusittiin muotoilultaan sekä sisältä että ulkoa. Center-makeisperheen viimeisinmilloin? valmistettu tuote on Center Kokos, joka sisältää kookoshiutaleita ja pehmeää toffeeta. Cloettan Center-makeisista on tehty myös juomakapseleita kaakaojuomia varten.
Center-makeiset ovat saaneet pääosin positiivisia arvioita makutestaajilta. Suklaayhdistyksen mukaan mm. Cloetta Center Nougat sai 4,5/5 pistettä, alkuperäinen Cloetta Center 2,5/5 pistettä ja Cloetta Center Magic Mint 3/5 pistettä.
RegionAlps

| RegionAlps SA |
| --- | --- |
Yritysmuoto:  osakeyhtiö (SA)
Perustettu:  2003
Kotipaikka:  Martigny, Valais, Sveitsi
Toimiala:  julkinen liikenne
Tuotteet:  rautatieliikenne, linja-autoliikenne
Henkilöstö:  65
Omistaja:  SBB 60 %, TMR 18 %, Valais’n kantoni 12 %
Kotisivu:  www.regionalps.ch
Infobox OKVirheellinen NIMI-arvo: 
RegionAlps SA on sveitsiläinen juna- ja linja-autoyhtiö, joka toimii lounaisessa Valais’n kantonissa. Yrityksellä on paikallisjunaliikennettä väleillä Saint-Gingolph–Martigny–Brig, Martigny–Sembrancher–Orsières ja Sembrancher – Le Châble (Verbier) sekä bussiliikennettä välillä Visp–Brig. Liikenne on tunneittaista. Junareittien pituus on yhteensä 146 kilometriä, bussireitin 30 kilometriä.
Yhtiön kotipaikka on Martigny. RegionAlpsin pääomistaja on valtiollinen rautatieyhtiö SBB, joka omistaa enemmistön (70 %) yhtiöstä. Muut omistajat ovat paikallinen rautatieyhtiö Transports de Martigny et Régions SA eli TMR (18 %) ja Valais’n kantoni (12 %).
Aiheesta muualla

Kuvia tai muita tiedostoja aiheesta RegionAlps Wikimedia Commonsissa
RegionAlpsin juna Rhônen laaksossa lähellä Sierreä.
RegionAlpsin juna Brigissä.
RegionAlpsin juna Martignyssä.
Maya-Mayan kansainvälinen lentoasema

Maya-Mayan kansainvälinen lentoasema (IATA: BZV, ICAO: FCBB) on toinen Kongon tasavallan kahdesta kansainvälisestä lentoasemasta. Se sijaitsee maan pääkaupungissa Brazzavillessa. Kentän kiitotien pituus on 3 300 metriä.
Vuonna 2004 Maya-Mayan kansainvälinen lentoasema palveli 447 699 matkustajaa.
Lentoyhtiöt ja kohteet

Air Europe (Cotonou, Johannesburg, Pointe Noire)
Air France (Bangui, Pariisi-Charles de Gaulle)
Air Ivoire (Cotonou, Yaoundé)
Air Mali (Bamako, Cotonou)
Air Mauritanie (Nouakchott)
Benin Golf Air (Cotonou)
Ethiopian Airlines (Addis Abeba, Kinshasa)
Gabon Airlines (Libreville)
Hewa Bora Airways (Kinshasa)
Interair South Africa (Johannesburg, Libreville)
Kenya Airways (Nairobi)
Royal Air Maroc (Casablanca, Douala)
TAAG Angola Airlines (Bangui, Luanda)
Toumai Air Chad (Bangui, Douala)
Trans Air Congo (Cotonou, Pointe Noire)
Karhulan kartonkitehdas

Karhulan kartonkitehdas (Korkeakosken kartonkitehdas) on pienehkö Sonoco-yhtiöön kuuluva kartonkitehdas Kotkan Korkeakoskella, noin 3 km:n päässä Karhulasta. Tehtaan perusti Karhula Ångsågs Ab. joka rakensi höyrysahan. William Ruth osti tehtaat vuonna 1881 ja vuonna 1890 hän rakensi toisenkin sahan alemmaksi joen suuhun. Kemiallinen metsäteollisuus käynnistyi vuonna 1887, kun tehtaaseen rakennettiin puuhiomo ja vuonna 1891 käynnistyi kartonkitehdas. Yritys on toiminut sittemmin Karhula Osakeyhtiö- Ahlström-, Alcore- ja Sonoco-Alcore-nimillä.
Kartonkitehdas tuottaa hylsykartonkia keskimäärin 71 000 t/a kapasiteetin ollessa 90 000 t/a. Raaka-aineena käytetään keräyskuitua. Tehdas tunnetaan myös nimellä Korkeakosken kartonkitehdas.
Karhulassa raskaita hylsyjä tuotetaan vuonna 2007 kahdella tuotantolinjalla, joilla työskentelee 17 työntekijää. Toinen linjoista on lajissaan maailman suurin. Kevyitä hylsyjä tuotetaan neljällä linjalla 16 työntekijän voimin. Vuonna 2007 sata vuotta täyttänyt kartonkikone on useaan kertaan modernisoituna ja uusittuna Sonocon automatisoiduin kartonkikone.
Tehtaan kartonkikoneet

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| Kone | Valmistaja | Toiminnassa vuosina | Viiraosa | Viiraleveys | Puristinosa | Kuivatusosa | Nopeus | Kapasiteetti | Muuta |
| Kartonkikone KK2 | Heerbrandt | 1899-15.1.1975 (uusttu 1901, 1933, 1939-1940, 1944, 1945, 1950, 1952, 1954, 1960, 1961 Voith, 1964-1965, 1966 | Kuusi ylösottosylinteriä | 2000 mm | 1 mansonkipuristin, 3 märkäpuristinta | 11 kuivatussylinteriä |  ? | Puupahvi, pinkopahvi, testboard, hylsykartonki, erikoiskartongit, chipboard, white lined chipboard, valkoinen hiokekartonki, kipsikartonki, valkaistu ja valkaisematon taivekartonki, tölkkikartonki | Kuivaussylinterit ostettu Hämekoskelta 1933. Kalanteri saatu Suojärveltä 1950. Jenkkisylinteri 1954. Kone purettu. |
| Kartonkikone KK1 | Füllner | 1907- (uusittu 1927 Voith, 1930, 1931, 1933, 1944, 1952, 1964, 1967 (puristinosa), 1968 (kuivatussylinterit), 1989-90, 1992 (valta-akselin poisto), 1995 (märkä pää) Black Clawson, 2005, 2013 | alkuper. Kuusi ylösottosylinteriä, | 2800 mm | alkuper. 2 mansonkipuristinta, 3 märkäpuristinta | alkuper. 14 kuivatussylinteriä | 120 m/min | 90 000 t/a, Hylsykartonki (aiemmin puupahvi, pinkopahvi, testboard, erikoiskartongit, chipboard, white lined chipboard, valkoinen hiokekartonki, kipsikartonki, valkaistu ja valkaisematon taivekartonki, tölkkikartonki) | 1 välikiillotuslaite, jossa kolme telaa, . Suomen vanhin toiminnassa oleva kartonkikone |
| Kartonkikone KK3 | Koottu vanhoista osista | 1910-1927 |  | 1500 mm | 1 mansonkipuristin |  |  | Ruskea käärepaperi (pääosin Venäjän markkinoille) | Myllykosken paperitehtaalta ostettu kalanteri. Romutettu. |
Lisäksi tehtaalle hankittiin vuonna 1950 uusi Jagenberg-pituusleikkuri, jonka leveys oli 2800 mm.Vuonna 1956 hankittiin Strecker-arkkileikkuri. Vuonna 1988 ostettiin Jagenberg-arkkileikkuri käytettynä USA:sta. Acelli toimitti uuden pituusleikkurin vuonna 2004.
Voimalaitos

Tehtaan tarvitsema lämpöenergia tuotettiin vuoteen 2008 saakka Warko-kattilalaitoksella, jossa oli 25 MW:n maakaasukattila. Nykyisin tehdas saa käyttöenergiansa Kotkan Energia Oy:n hyötyvoimalaitoksesta, joka polttaa syntypaikkalajiteltua jätettä.
Tehtaan rautatie

Tehtaalla on ollut myös oma rautatie, joka on ollut yhteydessä yksityiseen Karhulan–Sunilan rautatiehen. Rataosuus on purettu. Tehtaalla on ollut myös omaa vetokalustoa, jotka on myyty.
Tehtaan rautatie > Veturit

Deutz A4L514R nro 55273/1952, toimitettu: 17.3.1953, poistettu
Otso1 30/1960, KSR:lle 1997 → Jemisoft Oy:lle 2007
Aiheesta muualla

http://www.karhulanteollistuminen.fi/ (Arkistoitu – Internet Archive)
https://www.porssitieto.fi/poistuneet/karhula.shtml
http://www.sonoco.com/
Ilmakuva Korkeakosken kartonkitehtaasta
Naoki Hattori

| Naoki Hattori> 服部 尚貴 |
| --- | --- |

Henkilötiedot
Kansalaisuus:   Japani
Formula 1 -ura
Aktiivivuodet:  1991
Talli(t):  Coloni
Kilpailuja:  2 (0 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Japanin Grand Prix 1991
Viimeinen kilpailu:  Australian Grand Prix 1991
Naoki Hattori (jap. 服部 尚貴, Hattori Naoki, s. 13. kesäkuuta 1966 Tokio, Japani) on japanilainen kilpa-autoilija.
Ura > Japanin sarjat

Hattori voitti vuonna 1990 Japanin Formula 3 -sarjan mestaruuden. Vuonna 1990 hän siirtyi ajamaan Japanin Touring Caria ja voitti mestaruudet All Japan Touring Car Class 3 -luokassa vuonna 1993 ja Japanin Touring Car Championshipissa vuonna 1996.
Ura > Formula 1

Kauden 1991 lopussa Hattori osallistui kahteen F1-osakilpailuun Coloni-tallin autolla, mutta ei selvittänyt karsintoja kertaakaan.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1991 | Coloni Racing Srl | Coloni C4 | Cosworth V8 | USA | BRA | SMR | MON | CAN | MEX | FRA | GBR | GER | HUN | BEL | ITA | POR | ESP | JPN DNPQ | AUS DNPQ | NC | 0 |
Ura > CART ja Super Formula

Lyhyeksi jääneen F1-uran jälkeen Hattori siirtyi kilpailemaan Pohjois-Amerikkaan CART-sarjaan vuonna 1999. Hänen parhaaksi saavutukseksi jäi 14. sija. Vuosina 2000–2005 hän ajoi Japanin Super Formula -sarjassa, missä hän voitti kolme osakilpailua ja sijoittui sarjan toiseksi kaudella 2001.
Sigríður Anna Þórðardóttir

| Sigríður Anna Þórðardóttir |
| --- | --- |

Islannin ympäristöministeri
 15. syyskuuta 2004 – 15. kesäkuuta 2006  
Edeltäjä:  Siv Friðleifsdóttir
Seuraaja:  Jónína Bjartmarz
Islannin pohjoismaisen yhteistyön ministeri
 27. syyskuuta 2005 –  15. kesäkuuta 2006  
Edeltäjä:  Valgerður Sverrisdóttir
Seuraaja:  Jónína Bjartmarz
Kansanedustaja
 1991–2007  
Ryhmä/puolue:  Itsenäisyyspuolue
Vaalipiiri:  Reykjanes (1991–2003), Suðvesturkjördæmi (2003–2007)
Henkilötiedot
Syntynyt: 14. toukokuuta 1946 (ikä 78) Siglufjörður
Kansalaisuus:  Islanti
Tiedot
Puolue:  Itsenäisyyspuolue
Sigríður Anna Þórðardóttir (s. 14. toukokuuta 1946) on islantilainen itsenäisyyspuolueen poliitikko, joka istui kansanedustajana Alþingissä vuosina 1991–2007 ja toimi Islannin ympäristöministerinä vuosina 2004–2006.
Sigríður syntyi Siglufjörðurissä. Hän opiskeli Islannin yliopistossa islannin kieltä, historiaa ja kreikan kieltä ja suoritti kandidaatintutkinnon vuonna 1977. Vuosina 1975–1990 hän työskenteli opettajana peruskoulussa Grundarfjörðurissä ja vuosina 1990–1991 Mosfellsbærissä. Vuosina 1978–1990 hän istui Eyrarsveitin kunnanvaltuustossa ja toimi kunnanjohtajana vuosina 1978–1982 ja 1986–1988. Vuosina 1989–1991 hän toimi itsenäisyyspuolueen naisjärjestön puheenjohtajana. Vuonna 1991 hänet valittiin Alþingiin.  Vuosina 1991–2002 hän toimi Alþingin opetusvaliokunnan puheenjohtajana, vuosina 2001–2003 perustuslaillisen erityisvaliokunnan puheenjohtajana, vuosina 2002–2003 ulkoasiainvaliokunnan puheenjohtajana ja vuosina 2003–2004 ympäristövaliokunnan puheenjohtajana. Vuosina 2004–2006 hän toimi ympäristöministerinä, vuosina 2005–2006 myös pohjoismaisen yhteistyön ministerinä. Vuosina 2006–2007 hän toimi Alþingin 6. varapuhemiehenä sekä Pohjoismaiden neuvoston Islannin-delegaation puheenjohtajana.
Kolbrún Halldórsdóttir

| Kolbrún Halldórsdóttir |
| --- | --- |

Islannin ympäristöministeri
 1. helmikuuta 2009 – 10. toukokuuta 2009  
Edeltäjä:  Þórunn Sveinbjarnardóttir
Seuraaja:  Svandís Svavarsdóttir
Islannin pohjoismaisen yhteistyön ministeri
 1. helmikuuta 2009 – 10. toukokuuta 2009  
Kansanedustaja
 1999–2009  
Ryhmä/puolue:  Vihreä vasemmisto
Vaalipiiri:  Reykjavík (1999–2003)  Reykjavíkurkjördæmi norður (2003–2007)  Reykjavíkurkjördæmi suður (2007–2009)
Henkilötiedot
Syntynyt: 31. heinäkuuta 1955 (ikä 69)  Reykjavík, Islanti
Kansalaisuus:   islantilainen
Puoliso:  Ágúst Pétursson
Lapset:  2
Tiedot
Puolue:  Vihreä vasemmisto
Kolbrún Halldórsdóttir (s. 31. heinäkuuta 1955) on islantilainen vihreän vasemmiston poliitikko, joka toimi vuonna 2009 Islannin ympäristöministerinä ja pohjoismaisen yhteistyön ministerinä.
Kolbrún syntyi Reykjavíkissä. Hän on entisen kansanedustajan Magnús Torfi Ólafssonin sisarentytär. Hän valmistui Islannin teatterikoulusta vuonna 1978 ja työskenteli näyttelijänä vuosina 1978–1983. Vuosina 1980–1990 hän työskenteli Islannin yleisradioyhtiössä RÚV:ssä. Vuosina 1988–1993 hän oli Islannin teatteriliiton puheenjohtaja. Vuosina 1995–1998 hän toimi ohjaajana Islannin kansallisteatterissa. Vuosina 1980–1999 hän toimi freelance-ohjaajana ympäri maan. Hän opetti näyttelemistä Islannissa, Färsaarilla ja Irlannissa.
Vuonna 1999 Kolbrún valittiin Alltingiin. Helmikuusta toukokuuhun 2009 hän toimi ympäristöministerinä ja pohjoismaisen yhteistyön ministerinä.